Diogenes Babylonialainen
Diogenes syntyi Seleukeiassa, Babyloniassa. Hän opiskeli filosofiaa Ateenassa Khrysippoksen oppilaana, ja seurasi Zenon Tarsoslaista stoalaisen koulukunnan johdossa. Hänen oppilaisiinsa kuului Panaitios. Filosofiassa hän vaikuttaa seuranneen läheisesti Khrysippoksen opetuksia, erityisesti dialektiikassa, jossa hänen kerrotaan opettaneen akatemialaista Karneadesta.
Sosigenes (stoalainen)
Sosigeneestä ja hänen ajattelustaan ei tiedetä paljoakaan. Diogenes Laertioksen teoksen "Merkittävien filosofien elämät ja opit" kirja VII on sisältänyt hänen elämäkertansa, mutta tuo osuus kirjasta on kadonnut; nimestä on säilynyt ainoastaan maininta sisällysluettelossa. Aleksanteri Afrodisiaslaisen mukaan Sosigenes sai vaikutteita aristotelismista ja muokkasi stoalaisia oppeja sen mukaisesti.